**„Az Év BISEL Fotósa 2022”.**

**részletes felhívás**

**1. PÁLYÁZATI KIÍRÁS**

**1.1. A pályázat célja:** A magyarországi vízfolyások gazdag élővilágának bemutatása egyedi fotókon keresztül, különös tekintettel a makrogerinctelenekre.

**1.2. A pályázat kiírója:** Az Agrárminisztérium (továbbiakban: Kiíró) (székhely: 1055 Budapest, Kossuth Lajos tér 11., PIR törzsszáma: 305679, adószám: 15305679-2-41, KSH száma: 15305679-8411-311-01).

**1.3. A pályázat időtartama:**

* A pályázat benyújtásának kezdete: **2022. május 9.**
* A pályázat beadási határideje: **2022. július 31.**

**2. PÁLYÁZATI FELTÉTELEK**

**2.1. A pályázók köre:**

A pályázaton bármely 7-12. évfolyamos diák indulhat.

A pályaműveket két korosztályi kategóriában lehet benyújtani:

* 7-9. évfolyam
* 10-12. évfolyam

**2.2. A jelentkezés feltételei:**

* A pályázó teljes körűen elfogadja a pályázati kiírásban részletezett feltételeket.
* Tudomásul veszi, elfogadja az adatkezelési tájékoztatót.
* A hozzájáruló nyilatkozatot kitöltés és aláírás után feltölti a pályázati felületre.
* A fotókat digitális formában a [www.kornyezetvedelmipalyazat.hu](http://www.kornyezetvedelmipalyazat.hu) pályázati felületre kell feltölteni 2022. július 31-ig.
* Több fotó esetén kérjük a fotókat egyesével, külön-külön pályázatként feltölteni.
* Csak magyarországi vízfolyás (ér, csermely, patak, folyó, csatorna) élővilágáról készült fotóval lehet pályázni (állóvízi élővilágról és külföldön készült fotóval nem!).
* Nevezési díj nincs.

**2.3. A beküldött pályaművek technikai követelményei:**

* Maximum 3 darab, legfeljebb 2 MB méretű, jpg formátumú, saját készítésű digitális fotóval lehet pályázni.
* A fotón nem szerepelhet név, névre utaló jelzés (vízjel), dátum és a kép címe sem.
* A beküldött képfájl neve a kép alkotója neve és a kép címe legyen (pl: Bisel Béla\_légi akrobata).
* Más technikai megkötés nincs.

Beküldési felület: <https://kornyezetvedelmipalyazat.hu/palyazatok>

**2.4. A pályázat értékelése és az eredményhirdetés**

Valamennyi érvényes pályázat szakmai zsűrizését az Agrárminisztérium és a BISEL programban résztvevő partnerei végzik. A beadott pályaműveket a zsűri két korosztályi kategóriában (7-9. évfolyam, 10-12. évfolyam) bírálja el.

Az értékelés szempontjai:

* a pályamű megfelelősége a pályázati kiírásban foglaltaknak,
* a pályamunka képminősége,
* a pályamunka egyedisége.

A pályázatok értékelése:

A beérkezett fotókat 2022. szeptember 10-ig bírálja el a szakmai zsűri.

Az eredményhirdetésre várhatóan 2022 októberében kerül sor.

**2.5. Pályázati díjak**

A szakmai zsűri által kiválasztott nyertes pályaművek alkotói minisztériumi elismerésben és nagy értékű vásárlási utalványban részesülnek. A kiemelt alkotások a [www.bisel.hu](http://www.bisel.hu) oldalon lesznek megtekinthetőek.

Korosztályi kategóriánként a legjobb pályamunkát benyújtó pályázó kerül díjazásra.

**2.6. További információ**

A felhívással kapcsolatos kérdéseket a bisel@am.gov.hu e-mail címre várjuk.

**3. EGYÉB FELTÉTELEK**

**3.1.** A pályázó a pályázati anyag benyújtásával hozzájárul ahhoz, hogy a pályázatban szereplő információkat, illusztrációkat, képi anyagokat a Kiíró nyilvánosan felhasználja a program népszerűsítése céljából az oktatási, ismeretterjesztési és kommunikációs tevékenysége során, időbeli és térbeli korlátozás nélkül, ellenérték nélkül, a felhasználás módjának korlátozása nélkül, a szerző nevének feltüntetésével.

**3.2.** A Kiíró fenntartja magának a jogot arra, hogy amennyiben valamely pályázó részéről bármilyen manipulációt, illetve a pályázat szellemével bármilyen módon összeférhetetlen vagy azt sértő magatartást tapasztal, vagy ennek megalapozott gyanúja felmerül, úgy a pályázót azonnali hatállyal kizárja a pályázatból. A jelen feltételek bárminemű megsértése a pályázatból való kizárás következményét vonja maga után. A Kiíró döntése a kizárás kérdésében végleges és nem vitatható.

**3.3.** A Kiíró nem tartozik felelősséggel az online felületek helytelen működéséért, amely tőle független okra vezethető vissza, így különösképpen: az online felületet működtető kiszolgáló hibája vagy elérhetetlensége, az internet-hálózathoz való csatlakozás hiánya, a gerinchálózat működési zavarai, az internetes felülethez vagy annak egy részéhez történő csatlakozás sikertelenségének okaiért.

**3.4.** A Kiíró fenntartja magának a jogot jelen felhívás módosítására, illetve kiegészítésére. A módosításokról a pályázók a [www.kornyezetvedelmipalyazatok.hu](http://www.kornyezetvedelmipalyazatok.hu) honlapon értesülhetnek.

Budapest, 2022. április 22.